Správa za rok 2009
V minulom čísle časopisu „ Obecný spravodaj  „som spomínal dokončenie hasičského klubu. Klub je opäť vynovený, a to prevedením výmenou starých okien za nové - plastové. Po výmene okien sme museli vymaľovať jednu stenu a fasádu budovy z vonku. Náš DHZ má k dnešnému dňu 62 členov. V minulosti som kritizoval dievčatá z HZ, následne sme prijali tri nové členky: Šaturovú Máriu, Hrdličkovú Máriu a Belicovú Gabrielu.No napriek tomu, dievčatá nespĺňajú našu predstavu. Bolo teda založené HD chlapcov  dorastu, osemčlenné, ktorého trénermi sú Ing. Tollarovič Ľubomír a Nádaský  Štefan. Dňa 12.8.2009 nám bola pridelená Karosa 101-CAS-25, bol to dar z HAZZ Trnava. Táto cisterna so sebou priniesla množstvo starostí a to hlavne kvôli výške a šírke vozidla. Museli sme začať s úpravou hasičskej zbrojnice: prehĺbili sme ju 1m do hĺbky, a 60cm sme rozšírili bránu. Po výkopových prácach nasledovalo betónovanie, prerábanie elektriky, maľovanie a natieranie, výmena nového radiátora, montovanie odsávača výfukových plynov, a nová vysúvacia brána na elektrické ovládanie. Prestavbu zbrojnice financoval OÚ Košolná, zbrojnica je súčasťou OÚ a DHZ patrí pod OÚ. Cisternu sme si dali upraviť podľa našich predstáv. Previedli sme kompletnú údržbu – vyváranie, výmena filtrov a oleja. Striekanie cisterny previedol p. Stanislav Vávro ml.. Striekanie nás stálo 1000 €, farby 800 €, -nebola to lacná záležitosť. Striekanie šasov a vnútorné nátery sme previedli sami. Peniaze na údržbu cisterny sme použili z vlastných zdrojov. Poďakovať sa chcem Ing. Tollarovičovi Ľubomírovi, Nádaskému Štefanovi, Ševčíkovi Petrovi, Lukáčovi Graciánovi, HD chlapcov, a všetkým ktorý sa na týchto brigádach zúčastnili. Najväčšie poďakovanie patrí starostovi obce Mgr. Martinovi  Halaksovi, za porozumenie, ochotu, a vybavenie všetkých vecí. 
V roku 2009 sme sa zúčastnili nasledovných súťaží:

16.05.2009
Borová - pohár starostu:


muži 4.miesto,
ženy 2.miesto

30.05.2009
Košolná – Memoriál p. Bartoša:

muži 2.miesto,
ženy 3.miesto,
dorast 3.miesto 
06.06.2009
Bínovce – obvodové kolo


muži 1.miesto,
dorast 1.miesto

20.06.2009
H. Orešany - okresné kolo


muži 6.miesto,
dorast 3.miesto

04.07.2009
Začiatok prázdnin ukážka požiarneho útoku – muži

04.07.2009
Zeleneč -  nočná súťaž


muži 4.miesto 

19.07.2009
Rozlúčka s VDP Mgr. Cibirom Petrom - osobný dar – starobylá striekačka -spomienka na Košolanských hasičov.

12.08.2009
Preberanie a dovoz CAS 25,Karosa 101. Zúčastnil sa starosta obce Mgr. Martin Halaksa, veliteľ DHZ Tollarovič Ľubomír, strojník DHZ Žinčák Bohumil

22.08.2009
Suchá nad Parnou - pohár starostu

muži 1.miesto,
dorast 3.miesto
05.09.2009
Dlhá - pohár starostu


muži 2.miesto,
dorast 1.miesto

15.03.2009
Sme sa zúčastnili na oslavách 50.narodenín nášho dlhoročného člena p. Nádaského Štefana.

Dňa 19.12.2009 sme mali výročnú členskú schôdzu na ktorej sa okrem členov zúčastnili i pozvaný hostia: predseda OV Ing. Ivan Mička, riaditeľ OV p. Blažo Ján, starosta obce Mgr. Martin Halaksa, Haršányová Ivana, Bačík Bohumil, Kramár Peter st., Greguš Milan, ok. veliteľ Moravčík Peter.

A na záver prajem Všetkým spoluobčanom  šťastný Nový Rok 2010.
S pozdravom veliteľ DHZ-OHZ, Tollarovič Ľubomír
